Personlig rapport for: ESTJ



**Indhold**

JTI typologi **3**

Stærke sider ved din dominante funktion (T*e*) **3**

Stærke sider ved dine præferencer **4**

Generelle egenskaber ved dine præferencer **5**

Til eftertanke **6**

Din undertrykte funktion (F*i*) **7**

Kommunikation **7**

Læringsstil **8**

Karriere **8**

Arbejdsstil **9**

Trivsel og "succes" **10**

Arbejdsmiljø **11**

En lille bøn for ESTJ’eren **11**

Du kan dække rollen som: Organisator **12**

Du kan dække rollen som: Analytiker **13**

Du kan dække rollen som: Gennemfører **14**

Teamadfærd **15**

|  |
| --- |
| JTI typologi for: **ESTJ** |
| **Handlingsrettet og målrettet,**praktisk, fakta-orienteret type |

**Ekstrovert (E) -** handlingsrettet

 **Sansende (S) -** praktisk

 **Tænkende (T) -** teoretisk

 **Vurderende (J) -** organiseret

Du baserer din opmærksomhed på sansefunktionen (S) og dine vurderinger på tænkefunktionen (T). Derfor foretager du dine vurderinger og beslutninger på baggrund af en objektiv og logisk analyse (T) af de fakta, du observerer (S).

Med ST-kombinationen er du hovedsageligt interesseret i saglige fakta i enhver situation. Det, du observerer, bliver samlet ind og verificeret på en gang af dine sanser ved at se, høre, føle og lugte. Din tænkning (T) bruger du til upersonlige analyser, som har karakter af en logisk, skridt for skridt-proces, hvor du går frem for at finde mening med det, du observerer, samt årsag, virkning og konklusioner.

Præferencernes rækkefølge:

 1. Te

 2. Si

 3. Ne

 4. Fi

Stærke sider ved din dominante funktion (T*e*)

Din dominante funktion (nr. 1) er tænkning (T), som er den funktion, som er mest foretrukken og dominerende hos dig. Som ekstrovert tænker (Te) vil du ofte fortælle andre mennesker om dine tanker og vurderinger. Med tænkning (T) som dominant funktion vil du kunne have flere af følgende stærke sider:

* er dygtig til at analysere
* klargør situationer
* ser svagheder i forvejen
* holder sig til retningslinjer
* står fast "i modvind"
* får klarhed gennem argumentation og modargumenter
* er optaget af at komme i mål og blive færdig

Din støttefunktion (nr. 2) er Sansning (S), som du bruger til at skaffe de fakta, som du behøver, for at foretage dine vurderinger. I tillæg er den med til at skabe balance i din personlighed, ved at den er introvert (Si). Støttefunktionen viser du sjældnere til andre, da den er introvert.

Stærke sider ved dine præferencer

Som ESTJ’er har du din styrke i at fokusere og bruge energien, færdighederne og dine kundskaber i den ydre verden blandt mennesker og ting (E). Ved at du viser din energi, vil andre ofte også blive fyldt af energi. Du kan lide at arbejde sammen med andre, opretter kontakter, og etablerer og bruger netværk. Du deler dine ideer og tanker, efterhånden som de opleves, er optaget af handling, og har ingen problemer med at være i gang med mange opgaver samtidigt. Sædvanligvis foretrækker du mundtlig kommunikation frem for skriftlig.

Med din præference for sansning (S) fokuserer du på fakta og det, som sker her og nu, og du er dermed opmærksom på detaljerne i enhver situation. Du stoler på din erfaring og finder ud af, hvordan ting kan gøres på den mest effektive måde, ud fra den erfaring du har. På baggrund af dette kan du føre en ide over på det praktiske plan.

Færdigheder med tænkning (T) er, at du anvender en beslutningsproces, som fokuserer på et analytisk årsag-virkningsforhold. Du vurderer argumenter og principper, og organiserer og bearbejder fakta og ideer. Du ser på ideer og produkter med et kritisk blik, og forsøger at holde dig objektiv, når du vurderer. Retfærdighed er vigtigt for dig, og du forsøger at være bestemt, når du behandler mennesker.

Ved hjælp af vurdering (J) organiserer du dit liv i den ydre verden på en planlagt og organiseret måde. Du organiserer ideer og sager, og forsøger at kontrollere situationen, sådan at kvaliteten bliver opretholdt. Du arbejder med jævn hastighed mod målet og er dygtig til at holde tidsfrister. Du kommunikerer en målbevidst og beslutsom holdning og kræver ofte, at beslutninger skal tages ud fra den information, som er tilgængelig.

|  |  |
| --- | --- |
| E | **S** |
| * Fokuserer og bruger din energi blandt andre mennesker
* Giver andre energi
* Deler tanker og ideer undervejs og er optaget af handling
* Kan være i gang med mange opgaver samtidig
* Udvikler færdigheder og kundskab ved at samarbejde og skabe netværk
 | * Fokuserer på fakta og det som sker her og nu
* Er opmærksom på detaljer
* Er dygtig til at anvende den praktiske erfaringen, du har
* Er dygtig til at føre en ide over på det praktiske plan
 |
| T | J |
| * Vurderer og beslutter på en analytisk, logisk og rationel måde
* Har evne til at tænke kritisk
* Er saglig og objektiv
* Er retfærdig og bestemt, når du behandler mennesker
 | * Er dygtig til at organisere og planlægge
* Er dygtig til at passe på, at kvaliteten og tidsfrister bliver overholdt
* Arbejder med jævn hastighed mod målet
* Er målbevidst og beslutsom
* Er dygtig til at beslutte ud fra den information, som er tilgængelig
 |

Generelle egenskaber ved dine præferencer

Som ESTJ’er er du logisk, analytisk, beslutsom, loyal og hårdtarbejdende og har evner til at organisere fakta og planlægge arbejde og aktiviteter i god tid. Du kan lide at organisere projekter og handler for at få ting gjort. I tillæg har du klare synspunkter omkring, hvordan ting bør udføres.

Du kan lide at organisere fakta, situationer og operationer, som er knyttet til projekter (S).

Dette gør dig fakta-rettet, praktisk, realistisk og optaget af her og nu-situationer. Du er mere interesseret i at se nuværende realiteter end fremtidige muligheder. Du bruger tidligere erfaringer til at løse problemer og vil bestandigt være sikker på, at ideer, planer og vurderinger har basis i solide fakta.

Nyskabende ideer ser du på med en naturlig, skeptisk holdning. Du ønsker, at ting skal være forudsigelige. Du er en realistisk person, som har begge ben plantet godt på jorden, og du lader dig ikke rive med af pludselige indfald eller halvfærdige ideer. På baggrund af dette kan du have problemer med at opdage nye trends hurtigt nok.

Du stoler fuldt og fast på din tænkning (T). Det gør dig logisk og analytisk. Du bruger din Tænkning til at tage styring med en så stor andel af verden som mulig. Du er objektivt kritisk og vil efter al sandsynlighed ikke blive overbevist af noget andet end saglige argumenter. Du mener, at al adfærd burde ledes af logik, og du styrer din egen opførsel i henhold til dette.

Som ESTJ’er tester du dine tanker, før du handler ud fra dem. Du udarbejder dine planer med stor omtanke og går ikke med på opgaver, som kan beskrives som risikobetonede. Du har en tendens til at fokusere på selve jobbet og ikke de mennesker, som har udført jobbet. I tillæg er du skeptisk over for følelser og vil kunne afvise en problemstilling eller bekymring, som kun er et "personligt problem".

Dit arbejde udføres systematisk, og du gør en helhjertet indsats for at nå dine mål inden den tidsfrist, som er sat (J). Du har ikke meget tålmodighed over for rod og ineffektivitet, og du kan være hård, når situationen kræver det. Du lever efter et fast sæt af regler, og det er disse, som er basis for dine vurderinger. Hvis du skal ændre din væremåde, er det nødvendigt med en velovervejet ændring af dine regler.

Som ESTJ’er vil du måske vægtlægge at have standard fremgangsmåder for at få en så lille variation i udførelse som overhovedet muligt. Alt det, som er muligt at standardisere, bliver gerne standardiseret. Det er én acceptabel måde at udføre arbejdet på, som man regner med, at alle kender til. Andre vil måske løse opgaverne på andre måder, "men her hos os vil den rigtige og fornuftige fremgangsmåde være…". I tillæg er du optaget af, at folk skal gøre deres pligt. De, som ikke gør dette, kan blive mistænkeliggjort.

Familien vil du vægtlægge højst. Du vil også lægge vægt på venskab, da du kan lide at have det morsomt sammen med personer, som deler dine interesser eller mål. Personer, som er meget utraditionelle, trives du mindre ved at være sammen med. Sammen med andre trives du med at være entusiastisk, skarp og vittig, og du kan lide f.eks. at høre og fortælle gode vittigheder.

Som ESTJ’er vil du sædvanligvis arbejde hårdt for at bevare et godt parforhold. Familien betyder meget for dig. Du søger stabilitet og sikkerhed, og vil arbejde for et livslangt forhold. Et problemområde kan ligge i, at du ikke altid er opmærksom på partnerens følelser. Specielt kan dette skabe problemer, såfremt din partner har præference for Følelse. Et andet problemområde kan være din store tro på, at du har ret i mange situationer, og at andre bør høre på det, du ved og har at sige. Partneren kan få en følelse af, at du ikke værdsætter dennes synspunkter, og dette kan virke uheldigt på forholdet.

Forældrerollen tager du seriøst, og du trives med rollen og pligterne, som følger med. Du ønsker at opdrage børnene til at blive ansvarlige og uafhængige individer. Der kan imidlertid opstå konflikter mellem dig og børnene, fordi du sandsynligvis stærkt forventer, at børnene skal behandle dig og respektere dig som forælder. Med din praktiske vinkling kan du få problemer med børn som er intuitive, kreative og måske noget ustrukturerede. Dette er sider, som du ikke lægger særlig vægt på.

Til eftertanke

* Kan træffe forhastede beslutninger.
* Kan overse behov for forandring.
* Kan overse glæden ved arbejdet i iveren efter at få det færdigt.
* Kan blive overrumplet af egne følelser, hvis disse bliver ignoreret for længe.

Som ESTJ’er kan du tage beslutninger for hurtigt, og ofte før du har undersøgt situationen fuldt ud (ET). Du trænger ofte til at stoppe op og lytte til andre personers synspunkter. Dette gælder specielt personer, som ikke altid er i en situation, hvor de let tager til genmæle. Det er ofte vældigt vanskeligt for dig, men hvis du ikke tager dig tid til at forstå ordentligt, kan det godt ske, at du dømmer og beslutter for hurtigt, ofte uden nok fakta på bordet og uden hensyn til, hvad andre mennesker tænker eller føler. Mennesker med andre synspunkter kan let blive opfattet som kværulanter og konfliktskabere af dig, da du har let ved at tro, at du har ret.

Hvis følelsesværdierne bliver tilsidesat for meget, kan det resultere i, at du opbygger et undertrykt pres, som kan komme frem på upassende måder (Fi). Du kan blive overrasket over dine egne følelsesmæssige reaktioner, som du ikke har kontrol over. Stærke konflikter kan føre til, at du bliver så opslugt af problemet, at energien bliver tappet. Dette kan føre til apati, når konflikter opstår. Du kan gå på akkord med dine følelsesmæssige behov og dermed være for lidt modtagelig for andres følelsesbehov. Du vil forsøge at handle i stedet for at snakke om det. Hvis du forsøger at vise følelser, bliver det ofte ikke rigtigt eller passende i situationen.

Selv om du er dygtig til at se, hvad der er ulogisk og usammenhængende, kan det ske, at du bør udvikle kunsten at vise taknemlighed. En positiv måde at træne dine følelser er at værdsætte andre menneskers fortjenester og ideer. Hvis du gør det til en regel at nævne, hvad du sætter pris på, og ikke bare hvad der skal korrigeres, vil du ofte finde resultatet værdifuldt både i dit arbejde og i dit private liv.

Som ESTJ’er kan du have lidt tålmodighed og behov for at dele tanker med mennesker, som ser ting forskelligt fra dit synspunkt. Med dine ønsker om planlægning og traditionelle måder at gøre ting på (J) kan du have en risiko for at blive meget kontrollerende over for andre mennesker. Specielt sammen med mennesker, som har præference for Følelse, og som let kan blive sårede, kan dette skabe problemer.

Under jobinterviewet kan du opleves som for snakkende og opgaveorienteret. Det vil være en fordel, hvis du holder pauser, sådan at interviewerne får anledning til at stille spørgsmål. Understreg dine stærke sider, og hvilket bidrag du kan komme med til organisationen. Hvis du bliver stresset, kan du blive oversensitiv over for udtalt kritik om dine hensigter.

Din undertrykte funktion (F*i*)

Din undertrykte og mindst foretrukne funktion (nr. 4) er den modsatte af din dominante, foretrukne funktion. Den fungerer ubevidst og primitivt, fordi den ofte er mangelfuldt udviklet og uvant for dig. Den undertrykte funktion aktiveres af træthed, stress, beruselse eller en hvilken som helst situation, hvor tilliden svækkes til din dominante funktion. Når du er ude af balance, bliver du også let sårbar. Ofte giver den undertrykte funktion en kraftig udløsning af følelser eller emotioner, og du oplever, at du kan blive utryg og humørsyg. Når din undertrykte funktion gør dig usikker, kan du reagere på en måde, som kan opleves, som om du sender "tyrannen" i dig ud for at forsvare dig.

Når din undertrykte funktion er virksom, er det vanskeligt for din dominante funktion at fungere. Ideer, tanker og følelser, som kommer til overfladen, bliver ikke forankret i virkeligheden, og du er heller ikke tilgængelig for en fornuftig diskussion med andre mennesker.

Observer, hvordan du forholder dig til andre, når du er udkørt, stresset eller træt, og forsøg at få et mestringsforhold til din undertrykte funktion. Ved at kende til din egen "tyran" kan du se humoristisk på den, når den opstår. Forståelse for egen "tyran" fører også til, at du bliver mere fortrolig med "tyrannen" hos andre mennesker. Dermed vil du ikke tage det så personligt, når andre bruger deres "tyran" mod dig.

Eftersom introvert følelse (Fi) er din undertrykte funktion, vil du kunne:

* få ukontrollerede, følelsesmæssige udbrud
* vise vrede eller andre følelser helt uventet
* blive hypersensitiv og tage kritik meget personligt
* blive hypersensitiv og såret over småting
* føle dig ensom og ikke elsket
* føle, at ingen sætter pris på dig
* opleve fortvivlelse

Kommunikation

Som ESTJ’er vil du typisk kommunikere på en udadvendt måde med fokus på udvikling og resultater (ET). Sædvanligvis formidler du energi og entusiasme, og du fokuserer på mennesker og ting i den ydre verden (E). Du har din styrke i at snakke dig frem til konklusioner og klarhed. Du foretrækker at præsentere budskabet mundtligt frem for skriftligt og snakker gerne i grupper med mange mennesker.

Med din præference for sansning (S) bruger du dine erfaringer som baggrund, når du skal illustrere en sag, og ønsker at se praktiske og realistiske brug og anvendelser. Ofte henviser du til konkrete eksempler, når du kommunikerer. Du ønsker at få fakta og beviser på bordet med det samme, og du kan lide, at forslag er direkte og gennemførlige, og du er optaget af at følge en fastsat fremdriftsplan.

Med tænkning (T) kan du kommunikere en objektiv og kritisk holdning over for meninger, som ikke kan begrundes logisk. Du bliver overbevist af logiske og upersonlige argumenter, og vil vide fordele og ulemper ved hvert alternativ. På baggrund af dette vil du ofte respektere faglig kompetence. I tillæg vil du gerne have orden i dine egne tanker, udtrykker dig ofte nøgternt, og vil gerne være kort og koncis, når du snakker. Retfærdighed er vigtigt, og følelser betragter du helst som noget, man kan tage med i beregningen.

Med præference for vurdering (J) fokuserer du helst på opgaven, som skal løses, og snakker om resultater, retning og målopnåelse. Du giver ofte klart udtryk for dine standpunkter og beslutninger, og vil have planer med tidsfrister. Du forventer også, at andre gør deres opgaver færdigt til aftalt tid. Overraskelser vil du helst undgå, og du vil have forvarsel, når ændring skal finde sted.

Læringsstil

Som ESTJ’er lærer du bedst gennem at involvere dig aktivt i og gøre det, som er nødvendigt. Du tager gerne en vis risiko for at få ting gjort og for at nå dine mål. Du lærer typisk bedst ved praktisk handling og ud fra en nytteorienteret holdning til, hvad som går an. Du foretrækker ”prøve og fejle”-metoden, konkret erfaring og kan lide at se resultater af dit eget arbejde.

Med præference for ekstroversion (E) lærer du bedst gennem interaktion og kommunikation med andre mennesker. Du lærer godt gennem at snakke, mens du tænker, og får ofte klarhed og konklusion gennem samtaler. I tillæg lærer du godt med at være i gang med mange aktiviteter samtidigt, og du trives bedst med mundtlige prøver.

Med præference for sansning (S) lærer du bedst ved at begynde med stykker for senere at tage helheden ind. For meget generel information på én gang forstyrrer dig. En trinvis og systematisk fremgangsmåde fungerer altså bedst for dig. Du har behov for at se konkrete fakta, som f.eks. tal, navn, data osv., og har relativt god hukommelse for fakta- og terpestof. Såfremt du kan se den praktiske nytteværdi her og nu af det, du lærer, vil du have god nytte af det i en læresituation. Dine kreative styrker ligger sædvanligvis inden for rammen af det, som du er i gang med.

Med præference for tænkning (T) lærer du bedst gennem at kunne analysere og se en logisk og systematisk sammenhæng.

Med præference for at organisere din livsstil på en organiseret og struktureret måde (J) lærer du bedst gennem at få materialet præsenteret på en struktureret, forudsigelig og ordentlig måde. Du kan lide at se fremgang og synlige resultater af det, du lærer, og lærer godt gennem arbejdsbøger og demonstrationer. Du kan lide at have milepæle, som du kan strække dig efter, og kan lide at afslutte og begynde på nye milepæle.

Karriere

Kendskab til egne præferencer kan være til hjælp og nytte, når du skal vælge karriere. Forskning viser, at tilfredsstillelse i arbejdslivet afhænger meget af, om du får mulighed for at bruge dine præferencer. Hvis dine arbejdsområder hovedsageligt indeholder den type oplevelser, som du naturligt foretrækker ud fra dine præferencer, vil du sædvanligvis håndtere arbejdet bedre og finde det mere tilfredsstillende. Hvis dine arbejdsområder hovedsageligt har brug for den måde at tage beslutninger på, som er naturlig for dig, vil dine beslutninger oftest blive bedre, og de vil blive taget med større sikkerhed.

Alle dine præferencer er vigtige for din karriere. De to midterste bogstaver i din typebetegnelse (S og T) betyder enormt meget, når det drejer sig om, hvilket arbejde du vil udføre bedst og have mest glæde af. Hvordan du går frem i dit job, vil i høj grad blive afgjort af din J-præference. Hvilken slags arbejde, du bedst vil kunne lide inden for et specielt område, vil kunne afhænge din E-præference, som handler om, hvor du henter og bruger din energi.

Arbejdsstil

Som ESTJ’er vil din arbejdsstil være præget af dine gode evner til at vise ansvar, loyalitet, flid og virkelyst. I tillæg er du ret så bundet af traditioner – du kan typisk lide at gøre ting, sådan som du har altid har gjort det, og indordner dig let under systemet (SJ).

Du kan lide variation og handling, og foretrækker at have flere mennesker omkring dig (E). Du har sædvanligvis ikke noget imod flere arbejdsopgaver samtidigt eller afbrydelser, som f.eks. telefonsamtaler. Du foretrækker at være handlingsorienteret men kan af og til handle for hurtigt – før du har fået tænkt nøje nok. Du er interesseret i aktiviteterne omkring jobbet, og hvordan andre arbejder, og du udvikler selv ideer ved samtaler og diskussion. Du kan imidlertid bruge for meget tid på at skaffe dig mindre produktive kontakter.

Med din præference for sansning (S) kan du lide at bruge erfaring og kendte metoder til at løse problemer. Du kan lide at bruge det, som du har lært, mere end at lære noget nyt. Praktisk arbejde foretrækkes gerne. Du er tålmodig med rutinearbejde og kan lide en etableret måde at gøre ting på, hvor du går frem trin for trin. Under arbejdet laver du sjældent fakta-fejl og har en realistisk forestilling om, hvor lang tid arbejdet vil tage. Imidlertid kan det være, at du ikke udnytter de muligheder, som måtte opstå.

Med præference for tænkning (T) kan du lide arbejdsopgaver, hvor du kan bruge dine evner til logiske analyser og vurderinger for at drage dine konklusioner, som fører til velgjort arbejde. Med blikket rettet mod principper og regler beslutter du ofte på en upersonlig måde – ofte uden at der bliver taget tilstrækkelig hensyn til andre menneskers følelser og ønsker. Du kan være opmærksom på, at andre kan synes, at du er vel meget bestemt, og at du kan virke sagsorienteret og upersonlig. Når du mener, at du giver nødvendig kritik, kan du såre andre uden selv at vide det.

Med ønske om at organisere dit liv på en planlagt og organiseret måde (J) søger du struktur og tidsplaner, og arbejder bedst, når du kan planlægge og følge dine planer. Hændelser, som ikke er planlagt, kan gøre dig irriteret. Du kan lide at få ting fuldført, men kan af og til beslutte for hurtigt for at blive færdig med sagen. Når beslutningen er taget, er du tilfreds, men vær opmærksom på, at du ikke altid ser de nye opgaver, der må gøres.

***Potentielle styrker***

* Har evne til at organisere mennesker og opgaver
* Har analytiske færdigheder
* Er en funktionel problemløser
* Kan lave og gennemføre effektive procedurer
* Er beslutsom

Trivsel og "succes "

**ST** Arbejde, som omhandler konkrete fag, som kræver objektiv analyse af konkrete fakta, f.eks. økonomi, revision, jura, data, kirurgi, politi, forretningsliv, ledelse, bank og finans, naturfaglig videnskab, anvendt forskning, produktion, konstruktion og manuelt arbejde.

Som ESTJ’er kan du lide job, hvor resultaterne af arbejdet hurtigt bliver synlige og håndgribelige. Du har en forkærlighed for forretninger, industri, produktion og entreprenørvirksomhed. Du kan lide at administrere, specielt når du kan sætte mål, tage vurderinger og give nødvendige ordrer. At få ting gennemført er din stærke side. Du er dygtig til en masse arbejdsopgaver, fordi du går ind for handling og for at gøre ting på den rigtige måde. Du egner dig godt til job, som kræver orden og struktur. Med et klart syn på hvordan ting bør gøres, vil du naturligt kunne tage lederroller.

Du vil gerne have, at samarbejdet i organisationer skal være noget formelt, og kan lide godt traditioner. Du er lydhør over for dine ledere og d er loyal og bøjer dig for det, som lederen siger, som en meget naturlig proces.

***Kan lide arbejdsopgaver:***

* hvor du kan være leder, give ordrer og instruere
* som er traditionelle
* hvor du kan arbejde hårdt
* hvor du kan bruge dine evner til at organisere
* hvor du kan følge dine pligter
* hvor du kan udføre logiske analyser
* som indeholder struktur og mulighed for planlægning
* hvor du kan følge projekter, indtil de er fuldført
* hvor du kan bruge erfaring og kendte metoder til at løse problemer
* hvor du kan arbejde med fakta

Arbejdsmiljø

Som ESTJ’er vil du sædvanligvis foretrække et aktivt arbejdsmiljø med mulighed for at skabe udvikling og resultater, og hvor du kan få anerkendelse og belønning for dine resultater (ET). Du vil foretrække samvær og dialog med mange mennesker, enten på arbejdspladsen eller uden for virksomheden, hvor du kan bruge dine evner til at kommunikere og involvere dig med mange mennesker (E).

Du foretrækker, at arbejdsmiljøet vægtlægger arbejde og evne til at observere fakta og detaljer (S), samt at miljøet kommunikerer det, som observeres. Du ønsker at arbejde i en logisk rækkefølge med logiske analyser, vurderinger og organisering af tal, ideer eller genstande (T). Du ønsker mulighed for at strukturere, sætte dig mål og at kunne holde tidsfrister. I tillæg ønsker du gerne at have noget medbestemmelse og kontrol over det, der sker (J).

***Foretrækker et arbejdsmiljø***:

* som er aktivt og resultatorienteret
* som er opgaveorienteret
* som lægger vægt på effektivitet
* med hårdtarbejdende mennesker, som lægger vægt på at få arbejdet udført rigtigt
* hvor du får belønning for målopnåelse
* hvor du kan bruge dine etablerede og praktiske færdigheder
* hvor du kan bruge dine evner til at observere detaljer og fakta
* hvor du kan gøre brug af logiske analyser
* som er stabilt og forudsigeligt
* som er struktureret og organiseret
* hvor du kan have medbestemmelse og kontrol

*I modsat fald vil du kunne demotiveres af et arbejdsmiljø og arbejdsopgaver, hvor du får for lidt mulighed for at arbejde med at skabe udvikling og resultater. Du vil demotiveres af for lidt samvær og dialog med andre mennesker, af for meget fokusering på nye muligheder, og hvor du må arbejde med for lidt tankestimulering. I tillæg vil du kunne demotiveres, hvis der er for lidt orden, struktur og kontrol.*

En lille bøn for ESTJ’erne

Gud, hjælp mig til ikke at styre alt, men hvis du har brug for hjælp, så bare spørg.

|  |
| --- |
| Du kan dække rollen som: **Organisator** |
| Vigtige egenskaber: | Organiserer og gennemfører, hurtig til at foretage vurderinger, resultatorienteret, etablerer nye systemer, analytisk, gennemslagskraftig. |
| Genrel adfærd: | Får ting til at ske, handler via tidsfrister, kan udøve pres, utålmodig, kan overse andres følelser. |
|  | Du kan dække teamrollen **Organisator**. Dette betyder, at du vil have handling og resultater. Du gør det, der er nødvendigt, for at ideer skal blive materialiseret. Du skaffer dig tidligt et overblik over, hvilke muligheder og begrænsninger forskellige alternativer indebærer, vurderer disse objektivt og logisk, og omsætter dem i konkrete planer for handling. Du er en organisator par excellence, har godt overblik over de ressourcer, som teamet/organisationen har til rådighed, og ofte stor gennemslagskraft med din mål- og resultatorientering. Du vil have struktur, kan lide at tage beslutninger, og organiserer dig selv og andre gennem planer, mål, milepæle og opgavefordeling. Du er optaget af budgetter og tidsrammer, som du anser som vigtige, og som skal følges, samtidig med at du presser på for beslutninger og resultater.Du er sags- og opgaveorienteret, med stærkt fokus på at resultater skal opnås i henhold til planen. Du er hurtig til at tage beslutninger, og din tilbøjelighed er at rydde det af vejen, som måtte ligge af forhindringer, for at beslutninger og planer kan gennemføres, selv om det ikke er lige populært hos alle. Dette medfører, at du kan komme til at overse den menneskelige side og følelser knyttet til arbejdet, og at du bliver opfattet som overdrevent styrende, pågående og utålmodig. |

|  |
| --- |
| Du kan dække rollen som: **Analytiker** |
| Vigtige egenskaber: | Analytisk og objektiv, designer, kan lide at arbejde med prototyper eller projekter, eksperimenterende, forklarende, udredende. |
| Generel adfærd: | Går fra opgave til opgave, handlingsorienteret, bryder sig ikke om rutiner, socialt anlagt, men selvstændig, kan lide planer, udadvendt. |
|  | Du kan dække teamrollen **Analytiker**. Dette betyder, at du griber fat i nye ideer og tester deres brugbarhed. Såfremt ideen overlever den første kritiske analyse, strukturerer du den logisk og systematisk med sigte på hurtig videreudvikling frem mod et nyt produkt, en ny tjeneste eller en ny metode. Du har øje for, hvad der faktisk er brug for i markedet og omgivelserne i øvrigt, og du er optaget af at tilpasse organisationens og teamets indsats til dette. Fakta og logik er din hjemmebane, og du har kun lidt til overs for at blande vagt begrundede meninger eller følelser ind i arbejdet – med mindre at disse logisk kan påvises at have betydning. Du kan lide projektarbejde og udfordringen i at udvikle en idé til noget, som kan fungere i praksis. Når dette er opnået, overlader du gerne afslutningen på detaljeniveau til andre, mens du selv går videre til næste udfordring.Du har en stærk forankring i logik og analyse, noget som gør, at du nogle gange kan gøre skade ved at give den menneskelige side af arbejdet og samarbejdet for lidt opmærksomhed. Endvidere vil du gerne drive ting frem i højt tempo fra ide til realitet. Denne handlingsorientering og trangen til at komme videre gør, at du kan fremstå som utålmodig. Til tider kunne dine hurtige beslutninger give bedre effekt, såfremt du tog dig tid til at gå ”en ekstra runde” for at forankre beslutningen i teamet/ organisationen. |

|  |
| --- |
| Du kan dække rollen som: **Gennemfører** |
| Vigtige egenskaber: | Praktisk, produktionsorienteret, kan lide planer, sætter en ære i regelmæssig produktion af varer og tjenester, værdsætter dygtighed og effektivitet. |
| Generel adfærd: | Tidsbevidst, gennemfører det, du har sat sig for, er mere optaget af produktion end forandringer, foretrækker rutine, får planer til at fungere, lægger vægt på resultatet, tålmodig og realistisk. |
|  | Du kan dække teamrollen **Gennemfører**. Dette betyder, at du sætter en ære i, at jobbet bliver fuldført, ordentligt og i henhold til opsatte planer, krav og frister. Du arbejder systematisk og velorganiseret, og du trives, når du får ansvar for gennemførelse af konkrete arbejdsopgaver. Du har sædvanligvis et godt greb og omhyggelig kontrol med detaljer og fakta. Du er udholdende og arbejder, indtil opgaven er fuldført. Du er mest effektiv og finder dig bedst til rette, når du kan arbejde efter gode, faste procedurer og rutiner, og vil nødigt ændre det, der fungerer. Du har ikke meget sans for flyvske ideer og forandring for forandringens skyld, men du kan være kreativ, når du ser, hvordan en ny ide kan omsættes i konkrete, praktiske forbedringer. Ellers foretrækker du at bruge din kompetence og dine færdigheder til at producere nyttige resultater jævnt og regelmæssigt, i dag som i går.Du kan lide stabilitet og faste rammer, og har fokus på de detaljer i jobbet, som skal gøres her og nu. Dette medfører, at du kan være i fare for at overse de langsigtede perspektiver og helheden. Din stærke loyalitet, både i forhold til arbejdet, der skal gøres, og de gældende procedurer og rutiner, gør også, at du let kan tilsidesætte dine egne tanker og behov, og i din pligtfølelse blive opfattet som for lidt fleksibel og overoptaget af at holde på det eksisterende på bekostning af forbedring og udvikling. |

|  |
| --- |
| **Teamadfærd** |
| Det vigtigste for dig, når du skal lede et teamarbejde, er at sætte kursen, søge efter input og ideer og udvikle en resultatorienteret plan. I din udøvelse af ledelse er det også vigtigt at definere og klarlægge spørgsmål, mål, problemer og forslag, samt at definere hver enkelt persons ansvarsområde på en klar måde.Du bidrager til at skabe en logisk struktur, hvor problemer bliver klarlagt og løsninger gennemført. Du kan skabe energi til planlægning og gennemførelse af opgaven, og kommunikerer med andre på en direkte måde uden ”at gå rundt om den varme grød”. Du kan fokusere hurtigt og klart på, hvad der skal gøres i næste omgang.Du kan være for direkte og overstyre andre. Hvis du bliver entusiastisk, kan du glemme at tage hensyn til processen i arbejdet i din iver efter at nå et resultat.Du udfordrer andre til at tænke og yde deres bedste og til at definere opgaverne og klargøre spørgsmålene for hver enkelt i teamet. Du kan være et godt forbillede, når det gælder målrettet handling, engagement og energi.Du er irriteret på folk, som konstant kommer for sent eller er fraværende fysisk eller psykisk. Du kan ikke lide at mangle fokus, miste opgaverne af syne eller spilde tiden. Du kan heller ikke lide folk, der er uforberedte og ikke følger op på det, som de skal gøre. Du bliver også irriteret på folk, som indkalder til møder, hvor der mangler en klar hensigt, dagsorden eller struktur.Du vil med fordel kunne udvikle din finfølelse og lade andre få lov at udvikle deres egne lederegenskaber. Husk, at det er vigtigt at være klar over, at arbejdsprocessen er afgørende for at opnå et godt resultat. |